
Табеларни преглед 
појединачних предлога, сугестија и примедби пристиглих на Предлог стратегије развоја туризма Републике Србије за период од 2026. до 2030. године
у току јавне расправе


	
ПОДНОСИЛАЦ
предлога, сугестије и примедбe

	
Став 
Министарства туризма и омладине 

	1. Представници ТО Бољевац

Конкретан предлог се односи на то да у приоритетне дестинације туристичке регије Источне Србије треба додати још Бољевац са планином Ртањ. Овај предлог је изнет са низом чињеница које га образлажу.

	


Предлог прихваћен

	2. Представник општине Медвеђа

Предлог се односи на иницирање потребе издвајања и препознавања Медвеђе, Сијаринске бање и Лебана као посебне  приоритетне дестинације. 

	

Предлог прихваћен





	3. Представница града Врања

1. Конкретан предлог се односи на то да се као приоритетна дестинација раздвоје одвоји Лесковац од Врања и од Власине.

2. Предлог се односи на приказ статсистичких података структуре запослености у туристичком сектору, уз сугестију за изменом у правцу одвајања сектора угоститељства и туризма. 

[bookmark: _Hlk216445523]3. У табели број 3. која представља Структуру понуде према типу смештајних угоститељских објеката, под остало се налази широки дијапазон објеката а исти се односи на 21,8% у укупној понуди. Пожељно је то разврстати јер сам систем Е Туриста пружа могућност за то, прво категорисане од некатегорисаних али и по врстама, на пример објекти ловачког туризма, наутичког, на отвореном, СТД посебно

	
1. Одвајање Лесковца од Врања и од Власине – Предлог прихваћен 



2. Структура запослености је дата према шифрама делатности агенција за привредне регистре.



3. Министарство је у обавези да приказује и користи податке Републичког завода за статистику 



	4. Представница ТО Кучево

Конкретан предлог се односи на то да се Кучаво као општина са 22 спалеолошка заштићена објекта  и једним спомеником културе препозна у Стратегији као посебан кластер Хомоље  - Кучево. 

	
Предлог није прихваћен јер није у  складу са чланом 3. став 1. тачка 14. Закона о туризму

	5. Представница ТО Вршац

Конкретан предлог се односи на то да се предложеним приоритетним дестинацијама додају Алибунар, Ковин, Делиблатска пешчара и Кикинда
	
Предлог прихваћен - Кикинда се додаје у приоритетну дестинацију Суботица, а у Банат/Вршац: Вршац, Зрењанин, Русанда, Делиблатска пешчара, Бела Црква


	6. Представници ТО Краљево и  града Краљево

1. Конкретан предлог се односи на то да се град Краљево, са Матарушком и Богутовачком бањом, издвоји као посебна приоритетна туристичка дестинација и да се у приоритетне дестинације дода Александровац због винске понуде.
2. Конкретан предлог се односи на 11 — План инвестиција да се у Листу приоритетних пројеката туристичке инфраструктуре уврсти: „Изградња прилаза средњовековној тврђави Маглич (поставка новог пешачког моста преко реке Ибар)”. 
3. Конкретан предлог се односи на 11 – План инвестиција или поглавље 7 – Приоритетне дестинације - Развој глампинг зона и одрживих смештајних капацитета на руралним и природним локацијама. „Подржати развој глампинг зона и еко кампова на подручју града Краљева (Гоч, долина Ибра, Рудно, Лопатница) као новог облика еко и доживљајног смештаја, кроз јавнo-приватна партнерства и у складу са принципима одрживог развоја туризма.“

	


1. Предлог прихваћен  - Краљево са Врњачком Бањом, Богутовачком, Матарушком и Гочем у посебну дестинацију, а Александровац у дестинацију Копаоник.


2. Листе пројеката у тексту стратегије урађене су у складу са увидом у расположивост техничко пројектне документације, и није могуће исту мењати на основу усмених података подносилаца. 


3. Листе пројеката у тексту стратегије урађене су у складу са увидом у расположивост техничко пројектне документације, и није могуће исту мењати на основу усмених података подносилаца.


	7. Представницa општинe Бела Црква

Конкретан предлог се односи на то да “Белоцркванска језера” се одвоје од Вршца у приоритетним туристичким дестинацијама  и да буду посебан бренд у Стратегији
	

Предлог није прихваћен јер није у складу са чланом 3. став 1. тачка 14. Закона о туризму

	8. Представницa ТО Ражањ

Конкретан предлог се односи на то да се општина Ражањ уврсти у приоритетне туристичке дестинације што би био прави смер за израде новог Програма развоја туризма општине а који треба бити усклађен са националном стратегијом.

	
Предлог прихваћен- уноси се Ражањ у обухват дестинације Сокобања

	9. Општина Љубовија

1. Конкретан предлог се односи на то да се табела 20 - Листа пројеката туристичке инфраструктуре допуни са Пројектом изградње Планинарског дома- центар за обуку планинарских водича на планини Бобија.
2. Конкретан предлог се односи на то да се табела 19 - Листа пројеката инфраструктуре за које су израђене претходне студије допину Пројактом Археолошко истраживање, реконструкција и обнова постојеће тврђаве Сокол

	

1. Предлог није прихваћен  – подносиоцу послат упит за допуну документацијом, није достављен одговор.

2. Предлог није прихваћен –табела број 19. односи се на се на пројекте за које су раније већ урађене студије у оквиру пројекта ЕУ

	10. Општина Врњачка Бања

1. Конкретан предлог се односи на то да се у оквиру посебног Циља 6. Унапређење одрживости туристичког сектора дода нова мера или активност у оквиру постојеће Мере
6.1. „мера 6.4. Заштита и одрживо управљање термоминералним ресурсима. Мера подразумева израду Националног катастра термоминералних извора, доношење обавезујућих планова за њихову експлоатацију и заштиту, као и јачање међусекторске сарадње (туризам, рударство и геологија, заштита животне средине) како би се спречила непланска и прекомерна експлоатација која угрожава опстанак бањског туризма. 

2. Конкретан предлог је да се у оквиру Посебног циља 1, Мера 1.2. Подстицаји за унапређење квалитета туристичке понуде наведени, поред подстицаја за рурални, културни и спортски туризам, дода здравствени туризам односно wellness како би остао конкурентан на међународном тржишту.

3. Конкретан предлог је да се у оквиру Мере 1.2, додам нову тачку у програме подстицаја - подстицаји за унапређење и иновације у области здравственог туризма (спа, медицински и wellness центри), као и за међународну сертификацију квалитета, у сарадњи министарства надлежног за туризам и министарства надлежног за здравље.

4. Конкретан предлог је да се у оквиру Посебног циља 1, Мера 1.1. Подстицати развој конкурентних и иновативних туристичких производа, додати активност - Развој програма подршке за децентрализацију MICE туризма, кроз подстицаје за организацију међународних конгреса и догађаја у дестинацијама са развијеном инфраструктуром изван главних градских центара, попут Врњачке Бање.

5. У оквиру Посебног циља 6, додати активност у оквиру Мере 6.1. Унапређење правног оквира за повећање одрживости - Израда и примена обавезујућих Смерница за урбанистичко и архитектонско планирање у приоритетним туристичким дестинацијама, са циљем очувања амбијенталних вредности, ограничавања непланске градње и усклађивања развоја са носивим капацитетом дестинације.

	

1. Предлог није прихваћен  јер се не подудара са са сврхом Циља 6 стратегије. Такође предлог није у целости у надлежности Министартсва туризма и омладине, већ Министартсва здравља.












2. Предлог ће бити детаљније разматрана приликом израде Акционог плана, имајући у виду да је за реализацију предлога потребно претходно припремити адекватно истраживања и анализу.   



3. Предлог ће бити детаљније разматрана приликом израде Акционог плана, имајући у виду да је за реализацију предлога потребно претходно припремити адекватно истраживања и анализу. Сертификацијаквалитета услуга и здравству није у надлежности овог министарства  


4. MICE је издвојен као један од приоритетних туристичких производа и као такав  обухваћен кроз Меру 1.1. „Подстицати развој конкурентних и иновативних туристичких производа”. У оквиру описа ове мере предвиђена је израда и усвајање програма развоја туристичких производа, а као показатељ је дефинисано: „Усвојени програми развоја туристичких производа”.  


5. Захтеване смернице бллиже су дефинисане Условима заштите природе у тексту стратегије у делу Аналазиа утицаја туризма на култруно наслеђе и природне ресурсе

	11. Представницa општинe Темерина

Конкретан предлог се односи на то да се подржи предлог представника Вршца да се мање општине као и Темерин уврсте у приоритетне туристичке дестинације

	

Предлог није прихваћен  јер није у складу са чланом 3. став 1. тачка 14. Закона о туризму

	12. Представницa општинe Смедерево

Конкретан предлог се односи на то да је потребно да се детаљније правно регулишу туристичке организације локалних самоуправа у изменама Закона о туризму, као што су доста детаљно обрађене туристичке агенције и водичи, Предлаже се да се важећим прописима ближе дефинише начина пословања,  кадрова, као и остварење прихода.

	

Остваривање прихода туристичких организација није регулисано Законом о туризму.
Предлагачу је сугерисано да сугестије и предлге за измену Закона о туризму достави током процедуре измене Закона. 


	13. Представницa наутичког туризма

У начелном излагању учесница је изнела да су циљеви стратегије једно а реално стање нешто сасвим друго. 
Стање у Београду је катастрофално, катастрофално за туризам, а рејтинг града јако низак, јако лош. Тура града не не личи на себе јер је немогуће водити туристе до Парламента. Други највећи проблем, уствари рећи ћемо прво, стајалишта за туристичке аутобусе тј. место где се туристи могу на кратко могу да уђу у аутобус -  пикап (pick up) и да изађу из њега ради обиласка - дроп оф (drop off). Једино место за то је тренутно француска амбасада где се француски амбасадор већ неколико пута бунио. Ако се сложимо да у Београду мора да се види Калемегдан, Кнез Михајлова и Храм Светог Саве, ми на том потезу имамо једно и по место да избацимо све туристе овога града. Укинут је Студентски трг, укинули су Москву. Наиме, испред храма мора да се стоји 45 минута, због тога је агенцијама које дободе стране туристе обећан један паркинг који се плаћа, од чега агенције не беже. Ми смо ове године изгубили Кинезе а ја сам прва довела крузер луксузни само са Кинезима. Кинези неће да дођу, јер им се не допада хаос, то нису Кинези из неке тамо провинције, то су људи из Шангаја и Хонг Конга, високо образовани.
Овде је реч о тим кратким, сити брејковима, који ми сви радимо тако да узимајући ситуацију што се тиче ЕКСО-а, ми не да немамо капацитета, ми немамо ништа за тај ЕКСПО.
Дакле прва ствар, која треба да се уради стајалишта по Београду, упротивном то је свакодневна борба са комуналцима. Ви морате да имате место, сваки град мали, велики (нпр. Аустрија, Немачка, Холандија). 
Друга ствар, вињете, значи ви морате увести вињете које могу да се купују онлајн.
Трећа основна ствар за све вас овде, је контрола туристичких водича. 
	


Изнете чињенице, проблеми и околности се не односе на измену текста Стратегије и на тај начин се не могу решавати.

	
14. Представник Удружења туристичких водича Србије

Ми кад  одемо на аеродром да сачекамо госте, на аеродрому Београд увек има 5-10 лица који нуде нелегалне такси превозе, што је први проблем. Други је то што туриста који је дошао индивидуално он ће упасти у ту замку, узеће му 100 евра до центра града, још ће да буду насилни ако они пруже неки отпор и тако даље. Треће кад  кренемо у обилазак парка Калемегдан и Београдске тврђаве тамо нас свакодневно дочекају организоване групе џепароша који пљачкају туристе. Значи туриста који је дошао у страну земљу остаје без, новац није битан, мање битан, остаје без телефона, остаје без пасоша, путног документа, често туристи не долазе само у Србију него иду по Балкану, њему је цело путовање малтене упропашћено.
Имајући у виду да ради руско говорећим подручјем , релизована је акција у Народном музеју где је једна руска држављанка која се представља као неки професор и тако даље, недељом, када је бесплатан улаз у музеј она својим земљацима Русима наплаћује вођење у нашем националном музеју.
Исто тако долазе аутобуси албанских регистарских таблица, што није ништа спорно, са целом групом Кинеза који немају ни локалног пратиоца ни водича.
Постоје и како их зовемо релоканти, Руси који су дошли због рата и раде продају, такозвана  агенција продаје аранжмане у Јужноафричкој Републици из Србије за руско говорно подручје. 

- Поводом текста Предлога стратегије нема конкретних предлога

	




Изнете чињнице, проблеми и околности нису део материја која се регулише Стратегијеом. 

Министарство је организовало састанак са Удружењем туристичких водича Србије у циљу разматрања проблема са којима се водичи сусрећу у раду али и договора о начину организовања заједничких активности у циљу сузбијања нелојалне конкуренције која се огледа у водичима без одговарајуће легитимације. 



	
15. Туристичка организација општине Нови Бечеј

Конкретан предлог се односи на то да се Нови Бечај уврсти у Предлог стратегије као целина у приоритетне туристичке дестинације.
	
Нови Бечеј је у већ у оквиру дестинације Суботица, Палић, Потисје. У смислу предлога да буде иззводјене као посебна дестинација става смо да не испуњава услове наведене Законом о туризму, члан 3. став 1. тачка 14.



